Recimo da pomažete prijatelju da isplanira zabavu,
i on vam pošalje poruku:
"povedi Boba, didžeja i klovna."
Veoma ste impresionirani.
Niste imali pojma da je Bob tako multitalentovan.
Međutim kada dođe dan zabave,
ispostavi se da nije,
i da je trebalo da povedete troje ljudi.
Dok sedite sa Bobom na tihoj zabavi bez klovna
shvatite da je zabuna mogla biti izbegnuta
jednostavnom upotrebom još jednog zareza posle didžeja.
Ovaj poslednji zarez u listi
stavljen direktno ispred glavnog veznika,
kao što je "i" ili "ili",
zove se serijski zarez,
ili oksfordski zarez.
I gramatičke štrebere već duže vreme dovodi do ludila
jer ni najveće jezičke institucije
ne mogu da se slože oko njegovog korišćenja.
Ironično, oksfordski zarez
mnogo je češći u Sjedinjenim Državama,
gde se preporučuje od strane
MLA i upustva za Čikago stil,
i Štamparske kancelarije vlade Sjedinjenih Država
ali ne i AP stilske knjige.
U Ujedinjenom Kraljevstvu i ostalom engleskom govornom području,
većina vodiča ne podržava upotrebu zareza
osim njegovog imenjaka
Univerzitetske štamparije Oksforda.
Zašto ne koristiti serijski zarez?
Jedan od glavnih argumenata
je da je veznik uglavnom dovoljan
da označi zaseban entitet.
A gde nije,
kao na vašoj nesuđenoj listi gostiju,
uglavnom je dovoljno promeniti red reči.
Ni novinari ne vole zarez
jer im oduzima dragoceni prostor
i može da načini tekst prenatrpanim.
Ponekad i sam može da izazove zbrku.
Na primer,
da je vaš prijatelj tražio
"Boba, didžeja i kuče",
verovatno biste shvatili
da su oni tri različita bića.
Kučići su slatki,
ali nisu baš sjajni didžejevi.
Sa zarezom,
možda bste pomislili,
Bob je didžej,
i sve što vam je potrebno je on i kuče.
Rasprava oko oksfordskog zareza
uzburkala je strasti tokom godina
tako da je doneto nešto nalik primirju.
Opšta mudrost je
da je upotreba opcionalna
i zavisi od toga da li pomaže
da se izbegne zabuna.
Jedno je sigurno,
treba ostati dosledan svojoj upotrebi ili neupotrebi
oksfordskog zareza
kroz ceo tekst.
Dakle, upotreba samo u neophodnim situacijama
nije opcija.
I sama ideja
da je gramatičko pravilo opcionalno
malo je čudna.
Zamislite da niste zabrljali u planiranju zabave,
i da sledećeg dana čitate: "svi su se sjajno proveli -
nindže, pirati, vikinzi, stari i mladi".
Da je oksfordski zarez obavezan,
primetili biste da nedostaje
i zaključili da se stari i mladi
odnosi na fenomenalne goste koji su izlistani.
Ali kako stvari stoje,
uvek ćete se pitati
da li to znači
da se pojavila i gomila obične, dosadne dece
i starih ljudi.
Serijski zarez može biti koristan ili dosadan,
ali vaš izbor,
kao i sa mnogim izbornim stvarima,
verovatno ima veze
sa kojim ste stilom odgajani.
Vaša nastavnica u srednjoj školi ga je koristila?
Velika je verovatnoća da ga i dalje koristite.
Vaš prvi urednik ga je mrzeo?
Verovatno ga i vi mrzite.
A možda je i toliko cepidlačenje
oko malene škrabotine na papiru
pomalo luckasto.
Na kraju krajeva,
postoji toliko većih problema
o kojima treba brinuti.
Ali ponekad male stvari mogu napraviti veliku razliku.